אייס אוף בייס

**אייס אוף בייס** (באנגלית: **Ace of Base** – ובהגייה הנכונה: אייס אוב בייס) היא להקת יורודאנס מגטבורג שבשוודיה.

## היסטוריה
ב-1986 הקים ג'ונאס ברגרן יחד עם שניים מחבריו להקת טכנו בשם "Tech Noir". ג'ונאס צירף עד מהרה את אחיותיו, מאלין וג'ני ברגרן לתרום את קולותיהן לקטעי קישור. בשנים 1989–1990 שני הבחורים הנוספים עזבו את הלהקה לטובת קריירות אחרות ובמקומם הצטרף אוּלְף. שם הלהקה שונה ל"אייס אוף בייס" (בתרגום לעברית: "**האס של הבסיס**").  

בראיון משנת 2018, הסביר אולף את מקור השם של הלהקה: 

ניסיונות לחתום על חוזה עם חברות תקליטים בשוודיה העלו חרס, ובשנת 1992 הוחתמה הלהקה בחברת התקליטים הדנית, Mega Records. באותה השנה, הוציאה הלהקה את הסינגל הראשון "Wheel Of Fortune" בדנמרק. הסינגל הופץ שלוש פעמים במרווחים של חצי שנה עד שלבסוף קיבל הכרה ושהה במקום השני במצעד הסינגלים הדני, כשבמקום הראשון נמצא הסינגל השני - "All That She Wants" (שהופק על ידי המפיק השוודי הנודע דניז פופ). הסינגלים זכו להצלחה מפתיעה גם מחוץ לאירופה (ארצות הברית, יפן ואוסטרליה). אלבום הבכורה של הלהקה, Happy Nation, נמכר ביותר מ-19 מיליון עותקים ברחבי העולם ונכנס לספר השיאים של גינס לשנת 1995 כאלבום הבכורה הנמכר ביותר בכל הזמנים עד אז. אלבום הבכורה יצא בישראל בתחילת 1993 בחברת התקליטים פונוקול.

בעקבות ההצלחה ערך צהובון שוודי תחקיר על הלהקה במרץ 1993, בו חשף את עברו המפוקפק של אולף כנאו-נאצי, אשר גרם למבוכה בקרב הלהקה, ובמסיבת עיתונאים מיוחדת אולף התוודה והתחרט בפומבי על עברו. אולף סיפר שעבר ילדות קשה שבמהלכה מצא את עצמו הולך ומתדרדר עד שבגיל 17, לאחר מות חברו הטוב ביותר כתוצאה ממלחמת כנופיות, החליט לעשות מעשה ולשנות את חייו.

לרגל חגיגות יום העצמאות של מדינת ישראל באפריל 1993, הגיעה הלהקה לישראל והופיעה באירוע שנקרא 'רוקדים עצמאות' ב-4 מוקדים שונים: חיפה, ראשון לציון, באר שבע ופארק הירקון בתל אביב. ישראל הייתה למעשה המדינה הראשונה שאליה הגיעה הלהקה במסגרת סיבוב ההופעות שעשתה אז בעולם. הביקור וההופעה בפארק הירקון, בה השתתפו למעלה מ-55,000 איש, מצוין בעמוד ביוגרפיה אישית של כל אחד מחברי הלהקה באתר הרשמי שלה כ"הזיכרון הטוב ביותר מאייס אוף בייס".

בשנת 1995 הוציאה לאור הלהקה את האלבום "The Bridge" אשר נמכר בכ-6 מיליון עותקים, ב-1998 את האלבום "Flowers" שהצליח בעיקר באירופה, ב-1999 הוציאה הלהקה לקט להיטים מאלבומיה הקודמים בתוספת 4 רצועות חדשות, תחת השם "Singles Of The 90’s" ובשנת 2002 את "Da Capo" שזכה להצלחה זעומה מאוד באירופה. בשנת 2009 צורפו שתי זמרות חדשות קלרה הגמאן ויוליה ויליאמסון. למרות שאחיותיו של ברגרן לא פרשו מהלהקה באופן רשמי, הן לא תרמו את קולן לאלבום החמישי של הלהקה, "The Golden Ration", אשר יצא שנה לאחר מכן. חברת ההפקות כן רואות בג'ני ובמאלין חברות הרכב לשעבר.

### הישגים במצעד ה[[בילבורד]]
* לאורך כל שנת 1994 היה להיט אחד לפחות של הלהקה בין 10 המקומות הראשונים של המצעד.
* המצעד השנתי בארצות הברית בשנת 1994 כלל 3 להיטים של הלהקה: במקום הראשון, The Sign; במקום השמיני, All That She Wants ובמקום התשיעי, Don't Turn Around. כמו כן, היו אלו השירים היחידים שאינם בלדות בעשירייה הראשונה של המצעד.
* הסינגל "The Sign", שנחשף במהדורה מיוחדת של האלבום עבור הקהל האמריקאי, שהה במקום הראשון במצעד במשך 6 שבועות והיה מועמד לפרס גראמי.

## חברי הלהקה המקוריים
*ג'ונאס ברגרן (נולד ב-21 במרץ 1967)
*אולף אקברג (נולד ב-6 בדצמבר 1970)
*מאלין ברגרן (המכונה לין, נולדה ב-31 באוקטובר 1970)
*ג׳ני ברגרן (נולדה ב-19 במאי 1972)

### חברות להקה זמניות
*ג'וליה וויליאמסון 
*קלרה הגמאן (נולדה ב-9 ביולי 1971)

## דיסקוגרפיה
### אלבומי אולפן
* 1992: *[[Happy Nation]]*
* 1993: *[[The Sign]]*
* 1995: *[[The Bridge]]*
* 1998: *[[Flowers (אלבום)|Flowers]]*
* 1998: *[[Cruel Summer (אלבום של אייס אוף בייס)|Cruel Summer]]*
* 2002: *[[Da Capo]]*
* 2010: *[[The Golden Ratio]]*

### אלבומי אוסף
* 1999: *[[Singles of the 90s]]*
* 2000: *[[Greatest Hits (אלבום של אייס אוף בייס)|Greatest Hits]]*
* 2002: *[[The Collection/All That She Wants]]*
* 2003: *[[Platinum & Gold Collection (אלבום של אייס אוף בייס)|Platinum & Gold Collection]]*
* 2004: *[[The Hits]]*
* 2010: *[[Platinum & Gold]]*
* 2015: *[[Hidden Gems]]*
* 2019: *[[Gold (אלבום של אייס אוף בייס)|Gold]]*

### מארזי תקליטורים
* 2003: *[[Ace of Base – Exclusive Fan Edition]]*
* 2005: *[[The Ultimate Collection (אלבום של אייס אוף בייס)|The Ultimate Collection]]*
* 2008: *[[Greatest Hits (אלבום של אייס אוף בייס 2008)|Greatest Hits]]*
* 2020: *[[All That She Wants: The Classic Collection]]*
* 2023: *[[Beautiful Life: The Singles]]*

### מיני-אלבומים
* 2009: *[[Cruel Summer (אלבום של אייס אוף בייס 2009)|Cruel Summer]]*
* 2014: *[[All That She Wants (Remixed)]]*

## קישורים חיצוניים

* 

* The Jenny Berggren Source
* אייס אוף בייס במוסיכיפדיה של רדיו מוסיכיף 69FM.

## הערות שוליים

קטגוריה:אייס אוף בייס
קטגוריה:הרכבי יורו דאנס
קטגוריה:להקות פופ
קטגוריה:להקות שוודיות
קטגוריה:זוכי פרס המוזיקה האמריקאית
קטגוריה:אמני אריסטה רקורדס
קטגוריה:להקות יורופופ
קטגוריה:להקות שהוקמו בשנת 1990
קטגוריה:להקת אחאים